Osaatko puhua espanjaa? Haluatko harjoitella taitojasi ryhmässä syntyperäisen kielioppaan kanssa? ¿Hablas español?¿Quieres practicar tu español en grupo y asesorado por un hablante nativo? Tervetuloa espanjan kielikahvilaan perjantaisin klo 16.30-18.00, alkaen 26.1! ¡Bienvenido al café en español los viernes de 16.30- a18.00, empieza 26.1.! Lisätietoja ja ilmoittautuminen: Más información e inscripciones: Lili Carrion, licarpe@hotmail.com Photo: Sandra Camacho
Ukulelejamit järjestetään perjantaisin Tapiolan kirjaston tapahtumatila Heikissä. Jamit ovat avoimia kaikille. Voit osallistua jameihin kaikilla soittimilla.
Perjantaisin Tapiolan kirjaston tapahtumatila Heikissä klo 17.00-18.00 Ukulelejamit järjestetään perjantaisin Tapiolan kirjaston tapahtumatila Heikissä. Jamit ovat avoimia kaikille. Voit osallistua jameihin kaikilla soittimilla. Tilasta löytyy piano. Tule mukaan jameihin soittamaan omia lempikappaleita tai vaikka vain nauttimaan yhdessä musisoinnista. #ukulele #musiikki #jami #jamit #trumpetti
Miestenkahvila arabiaa puhuville miehille.
Perjantaisin klo 13.30 Akseli-salissa kokoontuu miesten kahvila arabiaa puhuville miehille. Tervetuloa!
Fridays at 1.30 pm in Akseli Men's Cafe for arabic speaking men. Welcome!
Digitalkkari opastaa tietokoneen, läppärin, tabletin tai älypuhelimen kanssa. Varaa aika opastukseen!
Ongelmia tietokoneen tai tabletin kanssa? Nyt on mahdollisuus saada apua tietoteknisiin ongelmiin. Digitalkkari opastaa tietokoneen, läppärin, tabletin tai älypuhelimen kanssa. Opastukseen voi tuoda oman laitteen mukaan. Digitalkkarina toimii tieto- ja viestintätekniikan opiskelija, joka suorittaa kirjastossa opintoihinsa liittyvää harjoittelujaksoa. Digitalkkari on tavattavissa Rikhardinkadun kirjastossa perjantaisin 9.2. - 22.3.2024 klo 9.30–15. Varaa opastusaika puhelimitse: 09 3108 5013, kirjaston asiakaspalvelupisteestä tai sähköisestä ajanvarauskalenterista: Digitalkkari ajanvaraus
Oletko valmis sukeltamaan mysteerien maailmaan ja luomaan oman salapoliisitarvikkeesi? Tule mukaan jännittävään askartelutapahtumaamme, jossa pääset toteuttamaan luovuuttasi ja viettämään hauskaa aikaa ystävien ja perheen kanssa.
Tervetuloa pelailemaan Nintendo Switchillä kirjaston lastenosastolle!
Tervetuloa pelailemaan Nintendo Switchillä kirjaston lastenosastolle (3. krs) klo 13-15! Vapaa pääsy, ei ennakkoilmoittautumista! Kuva: Ehimetalor Akhere Unuabona / unsplash.com *** Kallion kirjasto Viides linja 11 00530 Helsinki 09 310 850 53 facebook/kirjastokallio
Osaatko jo suomen kielen alkeet mutta haluat oppia puhumaan suomea paremmin? Tervetuloa Pitäjänmäen kirjaston kielikahvilaan perjantaisin klo 13 - 14. Kielikahvilassa voit harjoitella suomen kieltä ja saat tutustua erilaisiin ihmisiin. Keskustelemme Suomen ja maailman ilmiöistä. Kirjasto tarjoaa osallistujille ilmaisen kahvin tai teen. Tervetuloa!
Tarvitsetko apua älypuhelimen, tabletin tai tietokoneen käytössä? Mietitkö miten käyttää sähköpostia, sosiaalisen median palveluita tai miten asioida sähköisesti? Varaa aika maksuttomaan digiopastukseen!
Tarvitsetko apua älypuhelimen, tabletin tai tietokoneen käytössä? Mietitkö miten käyttää sähköpostia, sosiaalisen median palveluita tai miten asioida sähköisesti? Vuosaaren kirjastosta saat maksutonta digiopastusta perjantaisin klo 12 ja klo 13. Varaa henkilökohtainen tunnin mittainen opastusaika tästä: Varauskalenterin linkki. Opastajina toimivat Helsingin kaupunginkirjaston työntekijät. Voimme taata vain suomenkielisen opastuksen. Autamme arjen digipulmissa, mutta tunnukset ja avainluvut ovat henkilökohtaisia. Digineuvojat eivät tee puolestasi hakemuksia, ostoja tai tilisiirtoja. Opastuksen aikana vastuu omasta laitteesta ja ohjelmistoista säilyy aina asiakkaalla itsellään. Mikäli sinulla on kysyttävää, voit olla yhteydessä Vuosaaren kirjaston asiakaspalveluun puh. 09 3108 5098. Mikäli tarvitset etädigitukea, saat lisätietoa tästä: Helsingin kaupungin digituki.
Vantaa-infon digitukijat neuvovat sinua kaupungin ja muiden viranomaisten digitaalisten palveluiden käytössä.
Digitukea on tarjolla kevätkaudella 9.2.2024. alkaen Hakunilan kirjastossa perjantaisin 9-12. Vantaa-infon digitukijat neuvovat sinua kaupungin ja muiden viranomaisten digitaalisten palveluiden käytössä. Emme tee puolestasi, vaan etsimme yhdessä ratkaisuja. Noudatamme digituen eettistä ohjeistusta. Voit ottaa oman laitteesi eli tietokoneen, älypuhelimen tai tabletin mukaan tai voimme käyttää kirjaston laitteita. Varaudu tunnistautumaan sähköisesti - monissa palveluissa se vaaditaan. Tervetuloa yhdessä oppimaan digitaalisten palveluiden käyttöä! Asiasana: Digituki Kuva: Unsplash.com
Jooga on kokonaisvaltainen käsitys ihmisen hyvinvoinnista ja tarjoaa paljon helppoja harjoituksia terveyden ja tasapainon ylläpitämiseen ja kehittämiseen.
Perjantaisin klo 10-11 Akseli-salissa ( EI 9.2.) Jooga on kokonaisvaltainen käsitys ihmisen hyvinvoinnista ja tarjoaa paljon helppoja harjoituksia terveyden ja tasapainon ylläpitämiseen ja kehittämiseen. Seniorijoogaa ohjaa kokenut Markku Sosimäki eli Dada Rasatmakananda. Hän on toiminut jooganopettajana ympäri maailman jo 40 vuoden ajan. Tarvitset vain tavalliset mukavat vaatteet ja alustan lattialla olemista varten. Alustaksi kelpaa joogamatto, makuualusta tai mikä tahansa viltti. Tervetuloa!
Tiiroja – valokuvanäyttelyn kuvat ovat Vuosaaren ja lähisaarien tiiroista noin 15 vuoden ajalta.
Tiiroja – valokuvanäyttelyn kuvat ovat Vuosaaren ja lähisaarien tiiroista noin 15 vuoden ajalta. Kuvissa tiirat lentävät, parittelevat, kalastavat, hoitavat poikasiaan jne. Kuvissa esitetään tiirojen elämänvaiheita ja ulkonäköä, osassa keskitytään lentämiseen. Näyttely käsittelee tiirojen lisäksi suhtautumistamme tiiroihin, eläimiin ja luontoon, kokonaisuuden taustalla on paljon kysymyksiä. Mikä on tiiroille tärkeää? Miten tiiroja tulisi valokuvata? Minkälainen suhtautuminen on oikeudenmukaista tiiroja kohtaan? Mikä on tiedon ja kokemuksen osuus, tarvitsevatko tiirat ylipäätään ihmisaivojen tuottamaa tietoa tai tunnetta? Onko tiira tiira vai jotain muuta? Antti Koli on vuosaarelainen valokuvaaja ja tietokirjailija, tämä on noin kolmaskymmenes yksityisnäyttely. Vesi ja eläimet ovat olleet tärkeimmät aiheet, tiirakuvissa ne yhdistyvät. Tervetuloa!
Tervetuloa mukaan venäläisen kirjallisuuden lukupiiriin!
Tervetuloa mukaan venäläisen kirjallisuuden lukupiiriin! Kevätkauden kirjat: 25.1. Martti Anhava: Pientä, keskikokoa ja suurta 22.2. Lidija Tšukovskaja: Vajoaminen 21.3. Nikolai Leskov: Mtsenskin kihlakunnan lady Macbeth 25.4. Boris Pilnjak: Alaston vuosi 23.5. Vladimir Sorokin: Telluria Kokoonnumme Rikhardinkadun kirjaston kokoustila Turessa klo 18-20. Ennen jokaista lukupiirikertaa pyydetään ilmoittautumista Merja Jokelalle sähköpostiosoitteeseen merja.jokela@venajaseura.com.
Lautapeliseuran lautapelikerho kokoontuu torstaisin ympäri vuoden
Lautapeliseura's Board Game Club gathers on Thursdays
Torstaisin klo 16-19.45 Akseli-salissa ( EI 8.2.) Lautapeliseuran järjestämä aikuisille suunnattu pelikerho. Lisätietoja ja poikkeusaikoja ja -paikkoja: foorumi Pelitietoa http://www.lautapeliseura.fi Facebookissa Tervetuloa! * * * Lautapelikerho jatkuu torstaisin ympäri vuoden. Poikkeuksena sellaiset juhlapyhät, jolloin kirjasto on suljettuna. Jos kirjasto suljetaan klo 18, niin lautapelikerho on klo 17.45 asti. Kuva Erik Mclean
On Thursday at 4 pm - 7.45 pm in Akseli-hall ( NOT 8.2.) Board game club for adults. For more information and exceptional dates and places, please check the forum Game info: http://www.lautapeliseura.fi Facebook The board game club will continue on Thursdays around the year unless there are public holidays and if the library is closed. If the library closes exceptionally at 6 pm, the event ends at 5.45 pm. Welcome! Photo: Erik Mclean
Pidätkö lukemisesta? Oletko kiinnostunut vaihtamaan ajatuksia lukemistasi kirjoista muiden kanssa? Töölön kirjastossa kokoontuu lukupiiri torstaina 25.1., 22.2., 21.3. ja 18.4. klo 18.00-19.30. Lukupiiri pidetään kirjaston Nurkkahuoneessa (Nurkkahuone sijaitsee 1.kerroksen henkilökunnan tiloissa) Tänä keväänä jatkamme syksyn teemaa ja luemme Finlandia-palkintoehdokkaita: 25.1. Riikka Pulkkinen: Totta 22.2. Monika Fagerholm: Kuka tappoi bambin? : romaani ; suomentanut Laura Jänisniemi 21.3. Raija Siekkinen: Kuinka rakkaus syntyy Kuinka rakkaus syntyy -novellikokoelma sisältyy myös teokseen Raija Siekkinen: Novellit 18.4. Metsä meidän jälkeemme / Anssi Jokiranta, Pekka Juntti, Anna Ruohonen ja Jenni Räinä Lukupiiri on kaikille avoin eikä siihen tarvitse erikseen ilmoittautua. Voit osallistua silloin, kun itsellesi sopii, myös yksittäiselle kerralle. Lukupiirissä luettavia kirjoja voit itse varata HelMetistä tai noutaa Töölön kirjaston 2. kerroksesta. Tervetuloa! Töölön kirjasto
Jännityskirjallisuuteen keskittyvä lukupiiri kokoontuu kerran kuukaudessa kirjaston monitoimitilassa. Tervetuloa!
Lukupiirissä luetaan yksi jännityskirja kuukaudessa ja kokoonnutaan sitten keskustelemaan siitä yhdessä kahvi- tai teekupposen äärelle. Kevään tapaamiskerrat ja luettavat kirjat: 11.1. Tana French: Pimennossa (suom. Natasha Vilokkinen) 22.2. Jeanette Bergenstav: Syntiuhrit (suom. Hanni Salovaara) 14.3. Jennie Lundgren: Kun jää murtuu (suom. Jänis Louhivuori) 11.4. Leena Parkkinen: Neiti Steinin keittäjätär 16.5. Michael Bennett: Viattomien veri (suom. Kirsi Luoma) Luettavan kirjan voit noutaa lainaan Lauttasaaren kirjaston asiakaspalvelupisteestä noin kuukautta ennen tapaamista. Lukupiiri kokoontuu kirjaston monitoimitilassa. Lämpimästi tervetuloa!
Novellikoukussa sukelletaan tarinoiden maailmaan ja neulotaan yhdessä! Tule mukaan oman neuletyösi kanssa, neulo langoistamme hyväntekeväisyyskohteisiin tai istahda vain kuuntelemaan ääneen luettuja novelleja. Kokoonnumme torstaisin: 18.1., 22.2., 21.3., 18.4. Vapaa pääsy ja teetarjoilu. Tervetuloa! **** Novellikoukku on Viikin kirjastossa vuoden 2013 alussa käynnistynyt säännöllinen tapahtuma, joka on suuren suosionsa johdosta levinnyt moniin kirjastoihin. Kaikkien Helmet-kirjastojen Novellikoukkujen aikataulut löytyvät osoitteesta helmet.fi/novellikoukku Jos haluat ilmoittautua Novellikoukun lukijavieraaksi, ota yhteyttä Novellikoukku-kirjastoosi tai laita sähköpostia osoitteeseen novellikoukku@gmail.com.
Elo Viidingiä haastattelee runoilija, kustantaja Tommi Parkko.
Tallinnalainen Elo Viiding (s. 1974) on virolaisen nykyrunouden tärkeimpiä tekijöitä. Kulttuurisukuun kuuluva Viiding julkaisi esikoiskokoelmansa jo 16-vuotiaana. Kolmessa ensimmäisessä teoksessaan hän käytti pseudonyymiä Elo Vee, mutta luopui tästä myöhemmin. Tähän mennessä Viidingiltä on ilmestynyt kolmetoista runokokoelmaa, joista viimeisin on vuonna 2021 ilmestynyt Assisi luulet. Viiding on terävä yhteiskunnallinen ajattelija, joka ei päästä lukijaansa vähällä. Ironisen otteen lisäksi hänen runoissaan on riemastuttavaa kepeyttä ja leikillisyyttä, johon feministisen ja yhteiskunnallisen kritiikin pureva kärki on usein puettu. Elo Viidingin varhaisemmasta runotuotannosta on ilmestynyt suomeksi valikoima Paljastuksia (Kustannusliike Nihil Interit 2000, suom. Katja Meriluoto). Syksyllä 2023 ilmestynyt Tuhannelle äänelle (Kustannusliike Parkko, suom. Katja Meriluoto) esittelee Viidingin tähänastista tuotantoa laajasti ja on kiinnostava katsaus siihen, miten tekijän runous on kolmen vuosikymmenen kuluessa kehittynyt. Elo Viidingiä haastattelee runoilija, kustantaja Tommi Parkko. Yhteistyössä Virolaisen kulttuurin ystävät Virkku, Suomen Viro-yhdistysten liitto, Töölön kirjasto ja Kustannusliike Parkko. Tervetuloa! Töölön kirjasto Topeliuksenkatu 6 00250 Helsinki puh. 09 31085625
Tervetuloa kirjailija Marja-Terttu Luoman kirjaesittelyyn kirjaston musiikkiosastolle.
Tervetuloa kirjailija Marja-Terttu Luoman kirjaesittelyyn kirjaston musiikkiosastolle. Vantaalainen kirjailija Marja-Terttu Luoma on kirjoittanut fiktiivisen taiteilijaelämäkerran ”Laura Larjosen ristiriitainen elämä”. Kirja on kuin taulu. Se saa rakenteensa kuvataiteilijan retrospektiivisestä näyttelystä, jossa on esillä 17 maalausta. Ne kuvaavat elämää ja ihmisiä Suomessa eri aikoina. Taulu kerrallaan edetään yhtenäiskulttuurista monikulttuurisuuteen, yhteiskunnallisiin mullistuksiin ja nykyaikaan. Ihmissuhteet ovat vaikeita ja värikkäitä niin kuin elämässä yleensä. Kuva: Marja-Terttu Luoma
Voit kutoa/virkata omia töitäsi tai neuleita mukavassa seurassa. Langat ja kutimet löytyvät kirjastolta. Tervetuloa mukaan!
Du kan sticka/virka ditt eget arbete eller sticka kläder i gott sällskap. Garner och stickmaterial finns att låna på biblioteket. Gruppen träffas varannan torsdag kl. 17-19 framför utställningsväggen mitt emot Valator. Vilket språk som används i gruppen beror på antalet deltagare. Vanligtvis talas finska. Välkommen att delta!
Voit kutoa/virkata omia töitäsi tai neuleita mukavassa seurassa. Langat ja kutimet löytyvät kirjastolta. Ryhmä kokoontuu joka toinen torstai klo 17 - 19 Valatorin vastaisen näyttelyseinän edessä. Keväällä jatketaan taas 11.1. Ryhmässä käytetty kieli riippuu paikalle saapuvista osallistujista. Yleensä puhutaan suomea. Tervetuloa mukaan!
Du kan sticka/virka ditt eget arbete eller sticka kläder i gott sällskap. Garner och stickmaterial finns att låna på biblioteket. Gruppen träffas varannan torsdag kl. 17-19 framför utställningsväggen mitt emot Valatorget. Vilket språk som används i gruppen beror på deltagare. Vanligtvis talas finska. Välkommen att delta!
You can knit your own work or knitwear in a nice company. Yarns and knitting materials are available at the library. The group meets every second Thursday from 17 - 19 in front of the exhibition wall opposite the Valatori. The language used in the group depends on the participants. Usually Finnish is spoken. Welcome to join us!
Lukukoira on kärsivällinen kuuntelija, jonka kanssa ei tarvitse jännittää. Lukukoiratoiminta on tarkoitettu lukemista opetteleville ja lukemisen tueksi. Muistathan varata 15 minuutin lukuajan kirjaston henkilökunnalta etukäteen.